Elvira Lindo

Elvira Lindo Garrido (sündinud 23. jaanuaril 1962 Cádizis) on Hispaania kirjanik. Ta on kirjutanud peamiselt romaane ja filmistsenaariume, lisaks on ta tegev ajakirjanduses. 12-aastaselt kolis Elvira Lindo Madridi ja lõpetas seal keskkooli. Ta läks ülikooli ajakirjandust õppima, mille kõrval töötas saatejuhina raadios Radio Nacional de España. Peagi jättis ta ülikooli pooleli, et pühenduda täielikult raadiole ja televisioonile. Ta on proovinud kätt nii näitleja kui ka stsenaristina. Kirjaniku esimene raamatusari põhineb tema raadiosaates kuulsaks saanud tegelase, madridlasest väikese poisi Manolito Gafotase tegemistel. Raamatusari sai väga populaarseks ja sellest on kujunenud Hispaania lastekirjanduse klassikaline lugemisvara. Jutud on kirjutatud esimeses isikus ja autor on kindlaks jäänud ühele kirjanduslikule stiilile. Teostes ei ole puudust ei huumorist, irooniast ega ka ühiskonnakriitikast. Lisaks Manolito Prillipapale oli Elvira Lindol ka teinegi tegelane – ulakas tütarlaps Olivia, kelle seiklused pakuvad meelelahutust just eriti noorele lugejaskonnale. Suviti peab ta ajalehes El País kolumnisti ametit. Hiljem on ta avaldanud nende artiklite karikeeritud versioonid raamatutena. Elvira Lindo on kirjutanud ka romaane noortele ja täiskasvanutele ning stsenaariume sellistele filmidele nagu "Minu elu esimene öö" ("La primera noche de mi vida"), mille režissöör oli Miguel Albaladejo; "Manolito Prillipapa"; "Verbaalne rünnak" ("Ataque verbal"), taas kord töötas ta koos Alicantest pärit Miguel Albaladejoga, ja "Täiskuu", kirjaniku akadeemikust abikaasa Antonio Muñoz Molina romaani põhjal loodud adaptatsioon. Kirjaniku abikaasa nimetati New Yorgis asuva Cervantese Instituudi juhiks ning nad on sellest ajast peale selles linnas elanud. Sellegipoolest kirjutab ta regulaarselt arvamusartikleid ajalehele El País, aga ka teistele ajalehtedele ja ajakirjadele. 1998. aastal anti talle riiklik preemia raamatu "Manolito Prillipapa mustad kaltsud" eest. 2010. aasta septembris avaldas ta kirjastuses Seix Barral romaani "Nii palju, kui mul elada on jäänud" ("Lo que me queda por vivir"). "Manolito prillipapa" sari "Manolito prillipapa" ("Manolito Gafotas") (1994) "Vaene Manolito" ("Pobre Manolito") (1995) "Väga vinge!" ("¡Cómo molo!") (1996) "Manolito prillipapa mustad kaltsud" ("Los trapos sucios de Manolito Gafotas") (1997) "Manolito on the road" ("Manolito on the road") (1998) "Mina ja lollakas" ("Yo y el Imbécil") (1999) "Manolitol on saladus" ("Manolito tiene un secreto") (2001) "Olivia" sari "Olivia ja kiri kolmele Õhtumaa targale" ("Olivia y la carta a los Reyes Magos") (1996) "Olivia vanaema kadus ära" ("La abuela de Olivia se ha perdido") (1997) "Olivia ei taha vanni minna" ("Olivia no quiere bañarse") (1997) "Olivia ei taha kooli minna" ("Olivia no quiere ir al colegio") (1997) "Olivia ei oska kaotada" ("Olivia y el fantasma") (1997) "Olivia ja kummitus" ("Olivia tiene cosas que hacer") (1997) "Olivial on tähtsaid asju ajada" ("Olivia tiene cosas que hacer") (1997) Muid jutte "Südamesõbrad" ("Amigos del alma") (2000) "Ta oli suur joonistaja" ("Fue una gran dibujante") (2001) "Teine linnaosa" ("El otro barrio") (1998) "Veel ootamatum kui surm" ("Algo más inesperado que la muerte") (2002) "Üks sõna sinult" ("Una palabra tuya") (2005) "Nii palju, kui mul elada on jäänud" ("Lo que me queda por vivir") (2010) "Džungliseadus" ("La ley de la selva") (1996) "Üllatus kringlis" ("La sorpresa del roscón") (2004) "Manolito Prillipapa" ("Manolito Gafotas") (1998) "Minu elu esimene öö" ("La primera noche de mi vida") (1998) "Verbaalne rünnak" ("Ataque verbal") (2000) "Täiskuu" ("Plenilunio") (2000) "Avatud taevas" ("Cielo abierto") (2000) "Üks sõna sinult" ("Una palabra tuya") (2008) "Nii palju, kui mul elada on jäänud" ("Lo que me queda por vivir") (2010) Elvira Lindo on täitnud teisejärgulisi rolle filmides, millest enamiku stsenarist ta ise oli: "Manolito Prillipapa" ("Manolito Gafotas") (1998) "Minu elu esimene öö" ("La primera noche de mi vida") (1998) "Verbaalne rünnak" ("Ataque verbal") (2000) "Täiskuu" ("Plenilunio") (2000) "Avatud taevas" ("Cielo abierto") (2000) "Häbitu" ("Sin vergüenza") (2001) "Manolito prillipapa" (jutustus). Hispaania keelest tõlkinud Eva Kulli. Valgus, Tallinn 2001, 130 lk; ISBN 9985681037 (köites) http://www.elviralindo.com/blog/